**Общинска избирателна комисия – Свилeнград**

**ПРОТОКОЛ № 37**

Днес 25.10.2015г. се проведе извънредно заседание на Общинска избирателна комисия – Свиленград.

Присъстваха: Веса Ходжева, Петя Милчева, Янка Грудева, Атанас Ата­на­сов, Илия Бабаджанов, Мариана Димитрова, Веселина Дадалова, Даниела Гълева Росица Иванова, Стиляна Христова и Димитър Пенев.

Заседанието бе открито от председателя Веса Ходжева:

Колеги, откривам заседанието на ОИК – Свиленград. Имаме кворум и може да вземаме решения.

Извънредното заседанието е във връзка с:

1. Постъпилa е жалба с вх. № 63/25.10.2015г. от Партия БЪЛГАРСКА СОЦИАЛИСТИЧЕСКА ПАРТИЯ

Докладва: Веса Ходжева

Колеги, има ли други предложения за дневния ред?

Не се направиха допълнения за дневния ред.

Който е “ЗА” така предложения дневен ред моля да гласува: Веса Ходжева, Петя Милчева, Янка Грудева, Атанас Атанасов, Илия Бабаджанов, Мариана Димитрова, Веселина Дадалова, Даниела Гълева Росица Иванова, Стиляна Христова и Димитър Пенев.

 “ПРОТИВ” – няма

**По т.1 от дневния ред:** Постъпилa е жалба с вх. № 63/25.10.2015г. в 12:30ч. от Партия Българска социалистическа партия, относно това, че бюлетината за кмет на кметство и за кмет на община е изработена от материал, който не позволява тайната на вота. Бюлетините се отварят при скъсване на купона и след това при пускане на бюлетината. Хартията не дава възможност за трайно прегъване така,че да се запази тайната на вота.

**РЕШЕНИЕ**

**№ 179 – МИ**

**Свиленград, 25. 10. 2015 г.**

Относно: Хартията от която са изработени бюлетините.

Постъпилa е жалба с вх. № 63/25.10.2015г. в 12:30ч. от Партия Българска социалистическа партия, относно това, че бюлетината за кмет на кметство и за кмет на община е изработена от материал, който не позволява тайната на вота. Бюлетините се отварят при скъсване на купона и след това при пускане на бюлетината. Хартията не дава възможност за трайно прегъване така,че да се запази тайната на вота.

Общинска избирателна комисия-Свиленград след като разгледа всички факти и обстоятелства по постъпилата жалба, прави следните изводи:

 Общинската избирателна комисия упражнява контрол по прилагането на Изборния кодекс във връзка с произвеждането на избори, като прилага закона според точния му смисъл. В тази връзка извън обхвата на контрол и функции на ОИК е да вземе отношение по така изложеното в жалбата на партия Българска социалистическа партия.

На основание чл.87, ал.1, т.22 от ИК Общинска избирателна комисия

**РЕШИ:**

ИЗПРАЩА ЖАЛБАТА ПО КОМПЕТЕНТНОСТ НА ЦИК.

Решението подлежи на обжалване пред ЦИК в тридневен срок от обявяването му, на основание чл. 88, ал. 1 от ИК.

Заседанието се закри поради изчерпване на дневния ред в 12.45 ч.

**ПОРАДИ СРИВ В СИСТЕМАТА, ПРОТОКОЛА И РЕШЕНИЯТА ОТ НАСТОЯЩОТО ЗАСЕДАНИЕ ЩЕ БЪДАТ ОБЯВЕНИ НА САЙТА НА ОИК – СВИЛЕНГРАД, СЛЕД ОТСТРАНЯВАНЕ НА ТЕХНИЧЕСКИЯТ ПРОБЛЕМ.**

ПРЕДСЕДАТЕЛ

ВЕСА ХОДЖЕВА

СЕКРЕТАР

ЯНКА ГРУДЕВА